CELEX: 32018R0161
Language: hu
Date: 2017-10-23 00:00:00
Title: A Bizottság (EU) 2018/161 felhatalmazáson alapuló rendelete (2017. október 23.) egyes kis méretű nyílt tengeri fajok földközi-tengeri halászatában alkalmazandó de minimis kivétel meghatározásáról

2.2.2018   
            
            
               HU
            
            
               Az Európai Unió Hivatalos Lapja
            
            
               L 30/1
            
         A BIZOTTSÁG (EU) 2018/161 FELHATALMAZÁSON ALAPULÓ RENDELETE
   (2017. október 23.)
   egyes kis méretű nyílt tengeri fajok földközi-tengeri halászatában alkalmazandó de minimis kivétel meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (7) bekezdésére,
   mivel:
   
               (1)
            
            
               Az 1380/2013/EU rendelet célja, hogy a fogási korlátok vagy a minimális méretre vonatkozó szabályok hatálya alá tartozó fajok fogásainak kirakodására irányuló kötelezettség bevezetésével minden uniós halászati tevékenységben fokozatosan felszámolja a visszadobás gyakorlatát.
            
         
               (2)
            
            
               Az 1380/2013/EU rendelet 15. cikke (1) bekezdésének a) pontja szerint 2015. január 1-jétől kirakodási kötelezettség vonatkozik a kis méretű nyílt vízi fajokra. E halászat kapcsán az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktusok révén átmeneti jelleggel és legfeljebb hároméves időtartamra rendelkezéseket fogadjon el a kirakodási kötelezettség végrehajtása érdekében (ezek az ún. visszadobási tervek).
            
         
               (3)
            
            
               A Bizottság 1392/2014/EU felhatalmazáson alapuló rendelete (2) meghatározta az egyes kis méretű nyílt tengeri fajok halászatában a Földközi-tengeren alkalmazandó visszadobási tervet. Az említett visszadobási terv a kis méretű nyílt tengeri fajok (szardella, szardínia, makréla és fattyúmakréla) vízközi vonóhálóval és/vagy erszényes kerítőhálóval történő halászatában alkalmazandó. A nem szándékos fogások kezelésével járó aránytalan költségek elkerülése érdekében a terv megengedi, hogy az 1967/2006/EK tanácsi rendelet (3) III. melléklete szerint a minimális méretre vonatkozó szabályok (de minimis kivétel) hatálya alá tartozó fajok fogásainak egy kis részét visszadobják a tengerbe.
            
         
               (4)
            
            
               Az 1392/2014/EU felhatalmazáson alapuló rendelettel létrehozott visszadobási terv 2017. december 31-én hatályát veszti. Ezenfelül nem került elfogadásra olyan többéves terv, amely 2017. december 31-én túl meghatározná a de minimis kivételre vonatkozó szabályokat. Ezért a nem szándékos fogások kezelésével járó aránytalan költségek elkerülése érdekében helyénvaló megállapítani de minimis kivételt az 1380/2013/EU rendelet 15. cikkének (7) bekezdésével összhangban. A de minimis kivételt a Földközi-tengeri Általános Halászati Bizottságnak (GFCM) a jelenlegi visszadobási terv hatálya alá tartozó földrajzi alterületein kell alkalmazni, vagyis az 1, 2, 5, 6, 7, 8, 9, 10, 11.1, 11.2, és 12 alterületen (a Földközi-tenger nyugati része), a 17 és 18 alterületen (az Adriai-tenger), valamint a 15, 16, 19, 20, 22, 23 és 25 alterületen (a Földközi-tenger délkeleti része).
            
         
               (5)
            
            
               A Halászati Tudományos, Műszaki és Gazdasági Bizottság (HTMGB) áttekintette a javasolt de minimis kivételeket, és csak annyit jegyzett meg, hogy a visszadobási arány 3 %-ról 5 %-ra való növelését nem tartja kellően indokoltnak. A fentiek fényében a de minimis kivételeket célszerű az 1392/2014/EU felhatalmazáson alapuló rendeletben szereplő százalékos értékeknek megfelelően meghatározni, az 1380/2013/EU rendelet 15. cikke (7) bekezdésében megengedett szintek tiszteletben tartása mellett.
            
         
               (6)
            
            
               mivel az 1392/2014/EU felhatalmazáson alapuló rendelettel létrehozott visszadobási terv 2017. december 31-én hatályát veszti, ezt a rendeletet 2018. január 1-jétől indokolt alkalmazni. Az 1392/2014/EU felhatalmazáson alapuló rendelettel létrehozott előző visszadobási tervhez hasonlóan és a tagállamok regionális csoportjai által megfogalmazott kérésnek megfelelően e rendeletnek is három évig, vagyis 2020. december 31-ig kell alkalmazandónak lennie,
            
         ELFOGADTA EZT A RENDELETET:
   1. cikk
   Tárgy és hatály
   Ez a rendelet de minimis kivételeket határoz meg a minimális méretre vonatkozó szabályok hatálya alá tartozó fajoknak a kis méretű nyílt tengeri fajokra irányuló halászat keretében vízközi vonóhálóval és/vagy erszényes kerítőhálóval ejtett fogásai tekintetében (a szardella, a szardínia, a makréla és a fattyúmakréla halászatai).
   2. cikk
   Fogalommeghatározások
   E rendelet alkalmazásában:
   a)   „a minimális méretre vonatkozó előírások hatálya alá tartozó fajok”: az 1967/2006/EK rendelet III. mellékletében felsorolt bármely faj;
   b)   „Földközi-tenger”: a nyugati hosszúság 5° 36′ vonalától keletre található földközi-tengeri térségi tengeri vizek;
   c)   „GFCM földrajzi alterület”: az 1343/2011/EU európai parlamenti és a tanácsi rendelet (4) I. mellékletében meghatározott, a Földközi-tengeri Általános Halászati Bizottság (GFCM) által megállapított földrajzi alterület;
   d)   „a Földközi-tenger nyugati része”: az 1, 2, 5, 6, 7, 8, 9, 10, 11.1, 11.2 és 12 GFCM földrajzi alterületek;
   e)   „a Földközi-tenger délkeleti része”: a 15, 16, 19, 20, 22, 23 és 25 GFCM földrajzi alterületek;
   f)   „Adriai-tenger”: a 17 és 18 GFCM földrajzi alterületek;
   g)   „az Adriai-tenger déli része és a Jón-tenger”: a 18, 19 és 20 GFCM földrajzi alterületek;
   h)   „Málta és Dél-Szicília”: a 15 és 16 GFCM földrajzi alterületek;
   i)   „Égei-tenger és Kréta”: a 22 és 23 GFCM földrajzi alterületek.
   3. cikk
   
      De minimis kivétel
   (1)   A kis méretű nyílt tengeri fajokra irányuló, vízközi vonóhálóval és erszényes kerítőhálóval folytatott, az I., II. és III. mellékletben felsorolt halászatokban a minimális méretre vonatkozó előírások hatálya alá tartozó fajokból az összes éves fogás legfeljebb 5 %-a visszadobható.
   (2)   A kis méretű nyílt tengeri fajokra irányuló, erszényes kerítőhálóval folytatott, a IV., V. és VI. mellékletben felsorolt halászatokban a minimális méretre vonatkozó előírások hatálya alá tartozó fajokból az összes éves fogás legfeljebb 3 %-a visszadobható.
   (3)   E cikk (1) és (2) bekezdése az 1380/2013/EU rendelet 15. cikkének (1) bekezdésétől való eltérésként alkalmazandó.
   4. cikk
   Hatálybalépés
   Ez a rendelet 2018. január 1-jén lép hatályba.
   Ezt a rendeletet 2020. december 31-ig kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.12.28., 22. o.
   
   
      (2)  A Bizottság 1392/2014/EU felhatalmazáson alapuló rendelete (2014. október 20.) egyes kisméretű nyílt tengeri fajoknak a Földközi-tengeren történő halászatára vonatkozó visszadobási terv elkészítéséről (HL L 370., 2014.12.30., 21. o.).
   
      (3)  A Tanács 1967/2006/EK rendelete (2006. december 21.) a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről (HL L 409., 2006.12.30., 11. o.).
   
      (4)  Az Európai Parlament és a Tanács 1343/2011/EU rendelete (2011. december 13.) a GFCM (Földközi-tengeri Általános Halászati Bizottság) létrehozásáról szóló megállapodás hatálya alá tartozó területen folytatott halászattal kapcsolatos egyes rendelkezésekről és a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló 1967/2006/EK tanácsi rendelet módosításáról (HL L 347., 2011.12.30., 44. o.).
   
      I. MELLÉKLET
      
         Kis méretű nyílt tengeri fajok halászata a Földközi-tenger nyugati részén
      
      
                  GFCM földrajzi alterületek
               
               
                  Halászeszközkód
               
               
                  Halászeszköz
               
               
                  Célfajok
               
            
                  1, 2, 5, 6, 7, 8, 9, 10, 11.1, 11.2 és 12
               
               
                  OTM, PTM
               
               
                  vízközi nyílt tengeri vonóháló
               
               
                  szardella, szardínia, makréla és fattyúmakréla
               
            
                  1, 2, 5, 6, 7, 8, 9, 10, 11.1, 11 2 és 12
               
               
                  PS
               
               
                  erszényes kerítőháló
               
               
                  szardella, szardínia, makréla és fattyúmakréla
               
            
   
      II. MELLÉKLET
      
         Kis méretű nyílt tengeri fajok halászata a Földközi-tenger délkeleti részén
      
      
                  GFCM földrajzi alterületek
               
               
                  Halászeszközkód
               
               
                  Halászeszköz
               
               
                  Célfajok
               
            
                  15, 16, 19, 20, 22 23 és 25
               
               
                  OTM, PTM
               
               
                  vízközi nyílt tengeri vonóháló
               
               
                  szardella, szardínia, makréla és fattyúmakréla
               
            
                  25
               
               
                  PS
               
               
                  erszényes kerítőháló
               
               
                  szardella, szardínia, makréla és fattyúmakréla
               
            
   
      III. MELLÉKLET
      
         Kis méretű nyílt tengeri fajok halászata az Adriai-tengeren
      
      
                  GFCM földrajzi alterületek
               
               
                  Halászeszközkód
               
               
                  Halászeszköz
               
               
                  Célfajok
               
            
                  17 és 18
               
               
                  OTM, PTM
               
               
                  vízközi nyílt tengeri vonóháló
               
               
                  szardella, szardínia, makréla és fattyúmakréla
               
            
                  17
               
               
                  PS
               
               
                  erszényes kerítőháló
               
               
                  szardella, szardínia, makréla és fattyúmakréla
               
            
   
      IV. MELLÉKLET
      
         Kis méretű nyílt tengeri fajok halászata Máltán és Dél-Szicíliában
      
      
                  GFCM földrajzi alterületek
               
               
                  Halászeszközkód
               
               
                  Halászeszköz
               
               
                  Célfajok
               
            
                  15 és 16
               
               
                  PS
               
               
                  erszényes kerítőháló
               
               
                  szardella, szardínia, makréla és fattyúmakréla
               
            
   
      V. MELLÉKLET
      
         Kis méretű nyílt tengeri fajok halászata az Égei-tengeren és Krétán
      
      
                  GFCM földrajzi alterületek
               
               
                  Halászeszközkód
               
               
                  Halászeszköz
               
               
                  Célfajok
               
            
                  22 és 23
               
               
                  PS
               
               
                  erszényes kerítőháló
               
               
                  szardella, szardínia, makréla és fattyúmakréla
               
            
   
      VI. MELLÉKLET
      
         Kis méretű nyílt tengeri fajok halászata az Adriai-tenger déli részén és a Jón-tengeren
      
      
                  GFCM földrajzi alterületek
               
               
                  Halászeszközkód
               
               
                  Halászeszköz
               
               
                  Célfajok
               
            
                  18, 19 és 20
               
               
                  PS
               
               
                  erszényes kerítőháló
               
               
                  szardella, szardínia, makréla és fattyúmakréla